Kramnitze, den 3. maj 2025

**GRUNDEJERFORENINGEN ”KRAMNITZE”**

Formand Vivi Henningsen

Ellemosevej 39, 4960 Holeby

Tlf.: 54 60 66 28 / 21 36 20 75

Mail: grundkramnitze@yahoo.dk

Der indkaldes herved til ordinær generalforsamling

Lørdag den 7. juni 2025 kl. 10.00

På ”Strandgården”, Diget 7, Hummingen

Kl. 9.30 serveres kaffe/the m. brød

Der er ingen tilmelding til generalforsamlingen,

men ved deltagelse i traktement anmodes om tilmelding til

formanden på sms (se nederst på siden), senest den 4. juni.

Dagsorden:

1. Valg af dirigent.

2. Formandens beretning.

3. Regnskabsaflæggelse og budget 2026.

4. Forslag fra bestyrelsen.

5. Forslag fra medlemmer.

6. Valg af kasserer.

 På valg er Freddy Frederiksen – modtager genvalg

7. Valg af 1 bestyrelsesmedlem samt 1 suppleant.

 Bestyrelsesmedlem: På valg er Tom Christensen – modtager genvalg

 Suppleant: På valg er Thyge Nielsen – modtager genvalg

8. Valg af 1 revisor samt 1 suppleant.

 Revisor: På valg er Tine Røhling – modtager genvalg

 Suppleant: På valg er Lotte Jørgensen

9. Eventuelt.

Forslag der ønskes behandlet på generalforsamlingen, skal være bestyrelsen i hænde senest den 22. maj 2025.

Bestyrelsen

Husk ved salg / flytning at meddele skiftet til formanden, idet matrikelnummer og sommerhusadresse samt evt. mailadresse bedes oplyst

Såfremt De ønsker hurtig kontakt angående skader / indbrud på Deres sommerhus, bedes De venligst oplyse Deres telefonnummer til formanden Vivi Henningsen,

mobil 21 36 20 75 eller på e-mail grundkramnitze@yahoo.dk

**SERVICEMEDDELELSE:**

**A. Flytning**:

Ved flytning, hvor der ikke er givet foreningen meddelelse om ny adresse, pålægges gebyr på kr. 200,00.

**B. Rykkergebyr**:

Rykkergebyr fastsættes til kr. 100,00 pr. rykker + renter.

**C. Græsslåning**:

Græsset på ubebyggede grunde skal være slået senest den 24. juni, så parcellen fremtræder nyslået.

Er dette ikke tilfældet, vil grunden blive slået ved foreningens foranstaltning for ejers regning og risiko. Pris kr. 450,00.

Græsslåningen kan bestilles inden 15. juni ved henvendelse til formanden.

**D. Udlægning af grene**:

Alle grundejere kan udlægge grenaffald i begrænset mængde, op til ca. 3 kubikmeter, langs vejsiden ud for egen grund, i perioden uge 1 – 8.

Bunken skal være med rodenden i samme retning.

Der må ikke lægges træstubbe, rødder, hyben og haveaffald (græs).

Grenaffald vil blive fjernet fra vejene straks efter uge 8 af vor entreprenør.

**E: Beskæring af beplantning mod vej/sti:**

Efter anmodning fra Lolland Kommune foreslår bestyrelsen, at grundejeren beskærer beplantningen mod vej/sti som vist og beskrevet efterfølgende:

Alle grundejere i Lolland Kommune skal beskære deres beplantning ud mod kommunale og private veje og fortove til en frihøjde på 4,20 meter over kørebane og 2,75 meter over fortov (se skitse).

**Hvordan bør træer og buske beskæres?**

Fortove og kørebaner skal kunne bruges i fuld bredde. Hække og buske skal derfor klippes tilbage til skellinjen.

Frihøjden over kørebanen skal være mindst 4,2 m

Frihøjden over fortov, cykelstier og rabatter skal være mindst 2,75 m. Dog gælder frihøjden over kørebanen også for den nærmeste meter ud over kørebanekanten.

Skellinjen ligger typisk ved bagkanten af elskabe, lysmaster, vejskilte m.v.

Ved beskæring skal man være opmærksom på at grene tynges ned, når de er våde.

